Η Μάχη του Σαν Ρομάνο
Πρόκειται για μια σειρά τριών πανό με θέμα τη Μάχη του Σαν Ρομάνο, μια νίκη των Φλωρεντινών έναντι της Σιένας, της Λούκας και του Μιλάνου το 1432. Τα πανό είχαν ζωγραφιστεί για τη Βίλα των Μεδίκων, τώρα όμως είναι διασκορπισμένα στην Εθνική Πινακοθήκη του Λονδίνου, το Λούβρο και το Ουφφίτσι στη Φλωρεντία. Το μεσαίο πανό που βρίσκεται στο Ουφφίτσι παριστάνει την αληθινή ιστορία της μάχης. Η διάταξη των μορφών έχει γίνει σύμφωνα με τους κανόνες της προοπτικής, που ήταν και το μεγάλο πάθος του ζωγράφου. Η απόδοση του βάθους βασίζεται στα δύο πεσμένα σώματα των αλόγων στο κέντρο της σύνθεσης και στο γκρι το οποίο έχει ανασηκωθεί στα πίσω πόδια του στο κέντρο. Η απόδοση του βάθους και του πλάτους με τις μορφές ανθρώπων και αλόγων, καθώς και με τα υψωμένα δόρατα δημιουργεί περίπλοκες σχέσεις ανάμεσα στις μορφές που εικονίζονται και δίνει μια αίσθηση χάους και αταξίας που μας μεταφέρει στη δίνη μιας πραγματικής μάχης. Είναι ενδιαφέρουσα επίσης η απόδοση των μορφών στο βάθος του πίνακα, με τη σταδιακή σμίκρυνση για να γίνει ορατή η απόσταση.